Polisieman vas wat Eskom-krag verkoopArgieffoto (kimwonyeul, Pixabay) Sello Fanie Madikologa is vyf jaar tronkstraf opgelê nadat hy skuldig bevind is aan die onwettige verspreiding van voorafbetaalde elektrisiteitskoopbewyse, elektrisiteitdiefstal en korrupte aktiwiteite wat gelei het tot ŉ inkomsteverlies vir Eskom. Maboe Maphaka, Eskom senior bestuurder vir energiehandel en verkoopsvooruitskatting, het Dinsdag gesê Madikologa se medebeskuldigdes is nie aangekla nie, nadat hulle ingestem het om teen hom in die hof te getuig. “Spookverkope” is ŉ praktyk waar misdadigers elektrisiteitkoopbewysmasjiene steel en die koopbewyse aan kraggebruikers verkoop wat voorafbetaalde elektrisiteitmeters gebruik. “Deur Operasie Khanyisa, Eskom se veldtog teen elektrisiteitdiefstal, het ons al baie vordering gemaak… om misdadigers aan te keer en onwettige verkope van elektrisiteit stop te sit,” het Maphaka gesê. “As gevolg hiervan sien Eskom ŉ toename in inkomste van voorafbetaalde elektrisiteit verkope.”